
****

# **ประกาศองค์การบริหารส่วนตำบลคลองใหม่**

**เรื่อง การเรียกประชุมสภาองค์การบริหารส่วนตำบลคลองใหม่ สมัยวิสามัญ สมัยที่ 1 ประจำปี พ.ศ.2562**

**\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยประชุมสภาองค์การบริหารส่วนตำบลคลองใหม่ ได้มีมติในการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่ 2 ประจำปี พ.ศ.2561 เมื่อวันที่ 15 สิงหาคม 2561 กำหนดให้ประชุมสภาองค์การบริหารส่วนตำบลคลองใหม่ สมัยประชุมสามัญประจำปีไว้ จำนวน 4 สมัย และนายอำเภอสามพรานได้อนุญาตเปิดประชุมสภาฯ สมัยวิสามัญ สมัยที่ 1 ประจำปี พ.ศ.2562 มีกำหนดระยะเวลาประชุมไม่เกิน 15 วัน เริ่มสมัยประชุมในวันที่ 27 กุมภาพันธ์ 2562 เป็นต้นไป ดังนั้น อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง (ฉบับที่ 2 ) พ.ศ.2554 ข้อ 36 (3) จึงให้เรียกประชุมสภาองค์การบริหารส่วนตำบลคลองใหม่ สมัยวิสามัญ สมัยที่ 1 ในวันจันทร์ที่ 4 มีนาคม 2562 เวลา 10.00 น.

**อนึ่ง ขอเชิญประชาชนผู้สนใจทั่วไปเข้าร่วมรับฟังการประชุมดังกล่าว ในวันจันทร์ที่ 4 มีนาคม 2562 ณ ห้องประชุมสภาองค์การบริหารส่วนตำบลคลองใหม่ เวลา 10.00 น. เป็นต้นไป โดยมีข้อกำหนดให้ผู้ที่ประสงค์เข้ารับฟังการประชุม ปฏิบัติดังนี้**

1. ที่ประชุมสภาท้องถิ่นเป็นสถานที่ที่ควรแก่การเคารพ สมาชิกสภาท้องถิ่น ผู้บริหารท้องถิ่น พนักงานส่วนตำบล หรือประชาชนโดยทั่วไปสามารถเข้าร่วมรับฟังการประชุมได้ โดยผู้เข้าร่วมประชุมจะต้องแต่งกายสุภาพ ประพฤติตนให้เรียบร้อย และอยู่ ณ ที่ซึ่งจัดไว้ให้

2. สมาชิกสภาท้องถิ่น คณะผู้บริหารท้องถิ่น พนักงานส่วนตำบล ที่จะเข้าร่วมการประชุมสภาท้องถิ่นให้แต่งเครื่องแบบสีกากีคอพับ

3. ห้ามผู้ใดใช้ถ้อยคำไม่สุภาพ กล่าวคำหยาบคาย เสียดสี หรือใส่ร้าย

4. ห้ามผู้ใดแสดงกิริยาอันน่ารังเกียจ

5. ห้ามผู้ใดก่อกวนความสงบเรียบร้อย หรือกระทำการให้เสื่อมเสียเกียรติของที่ประชุมหรือจงใจกระทำการใดๆ อันเป็นเหตุรบกวนกิจการของที่ประชุมสภาท้องถิ่น

6. ห้ามผู้ใดพกพาอาวุธเข้ามาในที่ประชุมสภาท้องถิ่น

7. ห้ามผู้ใดขัดคำสั่งของประธานสภาท้องถิ่น

จึงประกาศให้ประชาชนและผู้ที่สนใจทราบโดยทั่วกัน

ประกาศ ณ วันที่ 26 กุมภาพันธ์ พ.ศ.2562

(นายสกล คิมประเสริฐ)

ประธานสภาองค์การบริหารส่วนตำบลคลองใหม่